શ્રી માવજીભાઇ મૂળજી ચૌહાણ એટલે સમાજની સંસ્કાર ગિરિમાળાનું ઉત્તંગ અને ઓજસ્વી શિખર, ઉંચી પાતળી દેહદ્રષ્ટિ, ખાદીના સ્વચ્છ પરિધાન, ગાંધી ટોપી હેઠળ લંબગોળ ચહેરો, પ્રતિભાશાળી પારદર્શક આંખો તથા શાન્ત અને સૌમ્ય, પ્રસન્ન અને પ્રભાવી મુખમુદ્રા માધાપર નિવાસી શ્રી માવજીભાઇએ સૌ પ્રથમ મુંબઇ અને પછી મુંદરામાં ટુથફૂલ મેન્યુફેક્ચરીંગ કંપનીના નામથી રેડીમેઇડ કપડાંનો વ્યવસાય શરૂ કર્યો. પ્રમાણિકતા ધ્યેયનિષ્ઠા અને પ્રબળ પુરૂષાર્થ વડે તેનો ઉત્તરોત્તર વિકસાવી ઉન્નત કર્યો. ભાગ્યલક્ષ્મીએ પણ મુક્તમનના આશીર્વાદ આપ્યા.